Dormaa Senior High School

Dormaa Senior High School, meŋ naŋ e DORMASS, e la sɛkɔndere sakuuri naŋ be Dormaa-Ahenkro poɔ a Dormaa Central, Munisipali naŋ be a Bono Irigyiŋ poɔ, Ghana.

 Yelkorɔ 
Samuel Kwadwo Oppong ane Joseph Manase Yeboah, zaa bayi naŋ e karemamine karigyugi poɔ da mɛ la Dormaa Senior High School ka o piili tona toma 24 Fɛboɔre 1947 eŋɛ. Ne sakuuri biyenaa yoŋ a sakuuri naŋ de sɛge o yuori, ba da daŋ pore la a sakuuri yuori ka Dormaa State College. A sakuuri piilee taaboore eŋɛ, debie mɛ sugili taa do naŋ e a Dormaa Gyaasehene ba naŋ boɔlɔ Nana Kwasi Baah soobo.  Sɛre kyɛ wa piili a e haai sakuuri, sɛtefekete kpoŋ neɛ naŋ da na tõɔ nyɛ la Middle school form 4. Sɛkɔndere sakuuri zaa naŋ da ba be a Brong-Ahafo gbaŋgbale eŋɛ zuiŋ, sakuuri biiri da ba maŋ tõɔ kyogi a ba ganzanne na gaa a sɛkɔndere lɛvɛl. A Dormaa State College da leɛ la a fɔrɔ sɛkɔndere sakuuri a be a Brong Ahafo ane Ashanti Irigyinni sogaŋ.

A sakuuri da di la o yuomo 75th kaama teŋkõɔ tigiri 2022 poɔ.

 Toma Tombo ane zukaabo 
A sakuuri be la a Ghana Education Service ko a Ghana Gɔmenante puli. A sakuuri taa la kpɛziiri ane sakuubiiri semmo ta ŋa 4,500. A sakuuri taa la 152 karemamine ane 48 tontonneba naŋ ba wullo. Zannoo bɔgere ba naŋ wullo la Agriculture, Business, Home Economics, Visual Arts, General Arts, ane General Science. 

A sakuuri erɛ la zannoo bɔgere ayoɔbo, a taa deri ayoɔbo sakuubiiri naŋ kpeɛrɛ.

 Zannoo Bɔgere 

 General Science
 General Arts
 Business
 Agricultural science
 Visual Arts
 Home Economics

 Sommo Yizie 

Gbuli:Gampɛlɛ zaa
Gbuli:Dagaare
Gbuli:Mainpage
Gbuli:Ghana
Gbuli:West Africa
Gbuli:Sakuuri
Gbuli:Africa